S.CHABI deg wayen icudden ɣer yiferdisen n tmellaɣt. Tamezwarut, nemmeslay-d ɣef yiwudam. Nufa belli amaru yessexdem aṭas ismawen yellan di tilawt i yiwudam-is ladɣa deg uḍris Zzwaǧ s le gros maca d ismawen ur nesseḍsay ara. Si tama niḍen, yessemres ismawen n yiwudam i yellan d asugen; ladɣa ismawen-nni n yinelmaden i yellan deg uḍris n Lbak, rnu ɣer yismawen-nni n teslefset ur neggit ara deg yiḍrisen-is n tmedyazt d tesrit.Deg uglam, nettaf lewṣayef yeɛnan awadem ama si tama n tfekka ama si tama n ṭṭbiɛa.